section_heading: Životopis
paragraph_text: Rođen je u Ogulinu. Filmom se profesionalno počeo baviti 1980. godine. Snimio je stotinjak kratkih igranih i dokumentarnih filmova koji su prikazivani i nagrađivani u Hrvatskoj i inozemstvu. Suosnivač je i direktor Istra filma, umjetničke udruge filmskih djelatnika iz Rijeke i Zagreba, koja djeluje od 1987. godine. Bio je član Zajednice hrvatskih umjetnika, Društva hrvatskih filmskih djelatnika i Hrvatske udruge producenata. U Rijeci je 2017. godine pokrenuo međunarodni festival dokumentarnih filmova s povijesnim temama History Film Festival. Bio je i selektor i direktor Festivala hrvatskog katoličkog filma Trsat.